British Airways (BA) pakub alates oktoobrist odavlennufirmale iseloomulikult reisijaile võimalust broneerida piletit ostes soovitud istekoht lennukis, sõltuvalt reisija klassist ja lennu pikkusest maksab see kuni 2200 krooni.
"Uus teenus annab reisijale parema võimaluse istekohti valida," teatas lennufirma. Lisatasu eest saab valida sõbraga kõrvuti istmed, aknaaluse koha või suurema jalaruumiga istme varuväljapääsureas.
Koha broneerimine maksab näiteks lühilennul turistiklassis ca 180 krooni, rahvusvahelisel lennul samas klassis kaks korda enam. 900 krooni maksab väljapääsurea istekoha hõivamine. Äriklassis maksab koha broneerimine kuni 2200 krooni.
Kui palju käivet uus korraldus toob, lennufirma Financial Times?´ile ei avaldanud. "Loomulikult on see võimalus lisakäibeks ... samas anname klientidele midagi, mida nad on meil küsinud."
Briti reisiagentide ühenduse kommentaaril otsivad lennufirmad võimalusi baashindade all hoidmiseks. "Need lisatasud on vabatahtlikud. Kui broneerid oma istekohad vähem kui 24 tundi ette, tasu ei nõuta," vahendas FT ABTA kommentaari.
Tom Otley, ajakirja Business Traveller toimetaja, kommenteeris, et muutus sai lugejailt valdavalt negatiivse vastuvõtu. "See on kahtlemata üks radikaalsematest tegudest, mis tekitas vihaseid ja teenusest loobumisega ähvardavaid kommentaare."
Tarbijauuringuid koostav Which? kommenteeris, et on pettunud, et BA küsib tasusid, mis on iseloomulikud odavlennufirmadele.
Odavlennufirma easyJet kommenteeris BA uudist, et tegemist vana hea BAga, mis võtab üle odavlennufirmade hinnapõhimõtted, kuid küsib kõrgemat hinda.
Viimane majandusaasta tõi lennufirmale üle kuue miljardi krooni kahjumit.
Ameerika lennufirma United Airlines aga teatas, et nädalavahetustel, mis järgnevad tänupühadele ja uuele-aastale, küsitakse edaspidi kliendilt ca 100 krooni lisatasu.